钦定古今图书集成/明伦汇编/闺媛典/第032卷 > 李昌期妻何氏
## 钦定古今图书集成/明伦汇编/闺媛典/第032卷 > 李昌期妻何氏

按《广东通志》：“何氏，东莞人，乡贡士何汉臣女也。幼孤，
年十岁，适李昌期，事舅姑唯谨。舅有疾，刲股炼糜以
进，疾寻愈，乡邑嘉异之。昌期早世，足不逾阈，邻妪罕
觌其面。宋咸淳十年，邑令袁梦册为立孝妇坊。景炎
二年，旌表门闾，仍赐束帛。元初，有司以闻，重建孝节
坊云。”